SL Uradni list Evropske unije L 304/8

SKLEP SKUPNEGA ODBORA EGP

št. 96/2009

z dne 25. septembra 2009

o spremembi Priloge XI (Telekomunikacijske storitve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga XI k Sporazumu je bila spremenjena s Sklepom Skupnega odbora EGP št. 83/2009 z dne 3. julija 2009 (1).

(2) Odločbo Komisije 2008/411/ES z dne 21. maja 2008 o uskladitvi frekvenčnega pasu 3 400–3 800 MHz za prizemne sisteme, ki lahko v Skupnosti zagotavljajo elektronske komunikacijske storitve (2), je treba vključiti v Sporazum.

(3) Odločbo Komisije 2008/477/ES z dne 13. junija 2008 o uskladitvi frekvenčnega pasu 2 500–2 690 MHz za prizemne sisteme, ki lahko v Skupnosti zagotavljajo elektronske komunikacijske storitve (3), je treba vključiti v Sporazum.

(4) Odločbo Komisije 2008/671/ES z dne 5. avgusta 2008 o usklajeni uporabi radiofrekvenčnega spektra v frekvenčnem pasu 5 875–5 905 MHz za varnostne aplikacije inteligentnih transportnih sistemov (ITS) (4) je treba vključiti v Sporazum.

(5) Odločbo Komisije 2008/673/ES z dne 13. avgusta 2008 o spremembi Odločbe 2005/928/ES o uskladitvi frekvenčnega pasu 169,4–169,8125 MHz v Skupnosti (5) je treba vključiti v Sporazum –

SKLENIL:

Člen 1

Priloga XI k Sporazumu se spremeni:

1. za točko 5czc (Odločba Komisije 2008/294/ES) se vstavijo naslednje točke: „5czd. 32008 D 0411: Odločba Komisije 2008/411/ES z dne 21. maja 2008 o uskladitvi frekvenčnega pasu 3 400–3 800 MHz za prizemne sisteme, ki lahko v Skupnosti zagotavljajo elektronske komunikacijske storitve (UL L 144, 4.6.2008, str. 77). 5cze. 32008 D 0477: Odločba Komisije 2008/477/ES z dne 13. junija 2008 o uskladitvi frekvenčnega pasu 2 500–2 690 MHz za prizemne sisteme, ki lahko v Skupnosti zagotavljajo elektronske komunikacijske storitve (UL L 163, 24.6.2008, str. 37). 5czf. 32008 D 0671: Odločba Komisije 2008/671/ES z dne 5. avgusta 2008 o usklajeni uporabi radiofrekvenčnega spektra v frekvenčnem pasu 5 875–5 905 MHz za varnostne aplikacije inteligentnih transportnih sistemov (ITS) (UL L 220, 15.8.2008, str. 24).“;

2. v točki 5ct (Odločba Komisije 2005/928/ES) se doda naslednje: „, kakor jo spreminja: — 32008 D 0673: Odločba Komisije 2008/673/ES z dne 13. avgusta 2008 (UL L 220, 15.8.2008, str. 29).“.

Člen 2

Besedila odločb 2008/411/ES, 2008/477/ES, 2008/671/ES in 2008/673/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 26. septembra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 25. septembra 2009 Za Skupni odbor EGP Predsednica Oda Helen SLETNES

(1) UL L 277, 22.10.2009, str. 35.

(2) UL L 144, 4.6.2008, str. 77.

(3) UL L 163, 24.6.2008, str. 37.

(4) UL L 220, 15.8.2008, str. 24.

(5) UL L 220, 15.8.2008, str. 29.

(6) Navedena ni nobena ustavna zahteva.